Kevin Magnussen

**Kevin Magnussen** (født 5. oktober 1992 i Roskilde) er en dansk racerfører. Han kjører (per 2022) for Formel 1-laget Haas. Han debuterte i Formel&nbsp;1 for McLaren i . Da McLaren signerte Fernando Alonso for  mistet Magnussen sitt førersete, men fortsatte som test- og reservefører for laget. I  gikk han til Renault, og i  til Haas. 

Kevin Magnussen mistet sin plass hos Haas I Formel 1 etter 2020-sesongen. I 2021-sesongen kjørte han for Chip Ganassi Racing i WeatherTech Sportscar-serien. I mars 2022 vendte han tilbake til Formel 1 og Haas, men forlot Haas F1 i slutten av 2024-sesongen til fordel for sportsbilracing hvor han kjører BMW M Motorsports. 
Han fungerer også som testfører for Haas F1-teamet.

## Fra gokart til Formel-klasser
Magnussen begynte sin karriere i gokart. I 2008 tok han steget opp til Formel Ford i Danmark, og vant mesterskapet. Han kjørte også seks løp i ADAC Formel Masters-serien.

I 2009 gikk Magnussen til Formel Renault, hvor han kjørte for Motopark Academy og kom på andreplass bak António Félix da Costa i Northern European Cup og på syvendeplass i Eurocup.

I 2010 kjørte Magnussen i det tyske Formel 3-mesterskapet for Motopark Academy og Carlin Motorsport. Han vant åpningsrunden på Oschersleben, og kom på tredjeplass i mesterskapet. I 2010 ble han medlem av McLarens Young Driver Programme.

I 2011 gikk Magnussen til britisk Formel 3 med Carlin. Med syv seire avsluttet han sesongen på andreplass bak sin lagkollega Felipe Nasr.

I 2012 stilte Magnussen til start i Formel Renault 3,5-liter for Carlin Motorsport. Han vant et løp på Spa-Francorchamps og fullførte sesongen på syvendeplass i mesterskapet. I 2013 var Magnussen fremdeles i Formel Renault 3,5 men gikk nå over til DAMS-laget. Han vant på Alcañiz, Spa-Francorchamps, Paul Ricard og to ganger i Barcelona. Han tok pallplasseringer i 13 av 17 løp og vant mesterskapet med 274 poeng.

## Formel 1
### McLaren (2014–2015)

Magnussen hadde sin første erfaring med McLarens MP4-27 Formel 1-bil under Young Driver Test i Abu Dhabi 6. november 2012. Han oppnådde raskeste tid med 1.42,651. Han hadde og gjennomført arbeid i lagets simulator.  Magnussens tid var den beste på hele tredagerstesten og imponerte McLarens sportsdirektør Sam Michael. I løpet av testen kjørte han langt nok til å sikre seg sin FIA superlisens.

Den 14. november 2013 ble det bekreftet at Magnussen skulle kjøre for McLaren i -sesongen, hvor han erstattet Sergio Pérez. Magnussens fikk verdensmesteren fra 2009, Jenson Button som lagkamerat, og debuterte i Australias Grand Prix 2014, hvor han kjørte inn til tredjeplass, men rykket opp til andreplass etter at Daniel Ricciardo ble diskvalifisert. Magnussen ble den første føreren til å komme på pallen i Formel 1-debuten siden Lewis Hamilton tok tredjeplass i Australias Grand Prix 2007.

Magnussen fullførte 2014-sesongen og ble erstattet av tilbakevendte Fernando Alonso for -sesongen, men Magnussen fortsatte som testfører for laget. I 2015-sesongen fikk Magnussen mulighet til å stille til start i Australias Grand Prix da Alonso ikke kunne starte. Bilen fikk dessverre motorproblemer før start, og Magnussen fikk ikke starte det eneste løpet hans i 2015. I oktober 2015 sa McLaren opp kontrakten med Magnussen.

### Renault (2016)
Etter å ha mistet kontrakten med McLaren i 2015, var Magnussen i samtaler med flere team i ulike motorsportgrener, deriblant Haas, Manor Racing, LMP1 og IndyCar.

Magnussen klarte å finne et nytt sete i Formel 1 og ble i februar 2016 bekreftet som fører for Renault i 2016-sesongen. Han overtok da setet til Pastor Maldonado og fikk Jolyon Palmer som stallkamerat.

Magnussens beste plassering for Renault var 7. plass i Russland Grand Prix i 2016.

### Haas (2017–2020, 2022)
I november 2016 ble det offentliggjort at Magnussen hadde signert kontrakt med Haas. Magnussens nye stallkamerat ble Romain Grosjean.

I  klarte han to femteplasser i både Bahrains og Østerrikes Grand Prix, som er hans beste plassering for Haas per 2023.

Etter 2020-sesongen forlot både Magnussen og Grosjean teamet, og de ble erstattet med Mick Schumacher og Nikita Mazepin for 2021-sesongen.

I begynnelsen av mars 2022 terminerte Haas kontrakten med Mazepin som en konsekvens av Russlands invasjon av Ukraina. Dette førte til at Magnussen returnerte til teamet for 2022-sesongen. I hans første løp etter sitt Formel 1-comeback endte han på en femteplass i Bahrains Grand Prix. I São Paulos Grand Prix 2022 tok han sin første pole position, som også er den første for både Haas og for en dansk fører noensinne. I sprinten endte han på en åttendeplass, og i selve løpet brøt han etter en kollisjon med McLarens Daniel Ricciardo.

Etter 2024-sesongen vil han forlate Haas.

## Resultater
### Karriereoversikt

### Fullstendige resultater fra Formel 3 Euro Series
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

### Fullstendige resultater fra Formel Renault 3,5-liter
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

### Fullstendige Formel 1-resultater
* *Se også: [[Forklaring på F1-resultater]]*

**Noter til tabellene:**
*****1 - USA Grand Prix 2018: Fullførte løpet og kom på 9. plass, men ble i etterkant diskvalifisert fordi bilen brukte 0,1&nbsp;kg for mye drivstoff under løpet.
† - Føreren brøt løpet, men ble klassifisert ettersom han hadde fullført over 90% av løpsdistansen.

**R** - raskeste runde. 
***** - Sesongen pågår.

## Familie
Kevin Magnussen er eldste barn av den tidligere Formel 1- og Le Mans-føreren Jan Magnussen. 

## Referanser


## Eksterne lenker
* 
* 
* 
*